Liviu Dragnea nu neagă o posibilă candidatură pentru funcția de președinte al României

Liderul PSD, Liviu Dragnea, nu a negat sâmbătă posibilitatea unei candidaturi la alegerile prezidențiale de la finalul acestui an, menționând doar că, după europarlamentare, va discuta despre un candidat comun al alianţei PSD-ALDE la funcţia de preşedinte al României.

„Sigur nu voi candida la europarlamentare”, a declarat el, întrebat dacă va candida la Prezidenţiale.

„Nu vorbesc despre candidatura la prezidenţiale cu nimeni, niciunde, nicicând. După europarlamentare discutăm. (…) S-a întâmplat că nu mai vreau să vorbesc despre subiectul ăsta absolut deloc, am convenit cu domnul Tăriceanu ca după alegerile europarlamentare împreună să prezentăm un candidat comun, care să fie susţinut de alianţă”, a adăugat liderul social-democraţilor.

Foto: Inquam Photos / Liviu Florin Albei